CELEX: 32005R1679
Language: el
Date: 2005-10-06 00:00:00
Title: Κανονισμός (ΕΚ) αριθ. 1679/2005 του Συμβουλίου, της 6ης Οκτωβρίου 2005, για τροποποίηση του κανονισμού (ΕΟΚ) αριθ. 2075/92 για την κοινή οργάνωση αγοράς στον τομέα του ακατέργαστου καπνού

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 271/1
            
         
      ΚΑΝΟΝΙΣΜΌΣ (ΕΚ) αριθ. 1679/2005 ΤΟΥ ΣΥΜΒΟΥΛΊΟΥ
   
   της 6ης Οκτωβρίου 2005
   για τροποποίηση του κανονισμού (ΕΟΚ) αριθ. 2075/92 για την κοινή οργάνωση αγοράς στον τομέα του ακατέργαστου καπνού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   Εκτιμώντας τα ακόλουθα:
   
               (1)
            
            
               Οι τίτλοι I και II του κανονισμού (ΕΟΚ) αριθ. 2075/92 (3) θεσπίζουν καθεστώς πριμοδότησης καθώς και καθεστώς περιορισμού της παραγωγής για την παραγωγή καπνού.
            
         
               (2)
            
            
               Το άρθρο 152 του κανονισμού (ΕΚ) αριθ. 1782/2003 (4) που θεσπίζει κοινούς κανόνες για τα καθεστώτα άμεσης στήριξης στα πλαίσια της κοινής γεωργικής πολιτικής, καθώς και ορισμένα καθεστώτα στήριξης υπέρ των γεωργών, προβλέπει την κατάργηση των τίτλων I και II του κανονισμού (ΕΟΚ) αριθ. 2075/92 από την 1η Ιανουαρίου 2005, αλλά διευκρινίζει ότι θα συνεχίσουν να ισχύουν όσον αφορά τη συγκομιδή 2005. Το καθεστώς πριμοδότησης και το καθεστώς περιορισμού της παραγωγής που προβλέπονται στον κανονισμό (ΕΟΚ) αριθ. 2075/92 λήγουν στο τέλος της συγκομιδής 2005.
            
         
               (3)
            
            
               Κατά συνέπεια, ορισμένα άρθρα του κανονισμού (ΕΟΚ) αριθ. 2075/92 καθίστανται άνευ αντικειμένου και πρέπει να καταργηθούν για λόγους νομικής σαφήνειας και διαφάνειας.
            
         
               (4)
            
            
               Ως εκ τούτου, είναι αναγκαίο να τροποποιηθεί αναλόγως ο κανονισμός (ΕΟΚ) αριθ. 2075/92,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΟΚ) αριθ. 2075/92 τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Η κοινή οργάνωση αγοράς στον τομέα του ακατέργαστου καπνού διέπει τον ακατέργαστο ή μη βιομηχανοποιημένο καπνό και τα απορρίμματα καπνού που υπάγονται στην κλάση ΣΟ 2401.».
         
               2)
            
            
               Τα άρθρα 2, 12, 19, 25, 26 και 27 καθώς και το παράρτημα καταργούνται.
            
         
               3)
            
            
               Στο άρθρο 13 παράγραφος 2, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           ειδικά μέτρα προκειμένου οι παραγωγοί ακατέργαστου καπνού να στραφούν προς άλλες καλλιέργειες ή άλλες οικονομικές δραστηριότητες που δημιουργούν θέσεις απασχόλησης, καθώς και μελέτες όσον αφορά τις δυνατότητες αναπροσανατολισμού για τους παραγωγούς ακατέργαστου καπνού προς άλλες καλλιέργειες ή δραστηριότητες»
                        
                     .
            
         
               4)
            
            
               Το άρθρο 14 καταργείται.
            
         
               5)
            
            
               Το άρθρο 14α αντικαθίσταται από το ακόλουθο κείμενο:
               «Άρθρο 14 α
               
               Οι λεπτομέρειες εφαρμογής του άρθρου 13 θεσπίζονται σύμφωνα με τη διαδικασία που προβλέπεται στο άρθρο 23».
         
               6)
            
            
               Το άρθρο 17 αντικαθίσταται από το ακόλουθο κείμενο:
               «Άρθρο 17
               1.   Τα κράτη μέλη λαμβάνουν όλα τα αναγκαία μέτρα για τον έλεγχο και τη διασφάλιση της τήρησης των κοινοτικών διατάξεων στον τομέα του ακατέργαστου καπνού.
               2.   Οι λεπτομέρειες εφαρμογής του παρόντος τίτλου θεσπίζονται σύμφωνα με τη διαδικασία που προβλέπεται στο άρθρο 23».
         Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Το άρθρο 1 παράγραφοι 1, 2 και 6 εφαρμόζεται από την 1η Ιανουαρίου 2006.
   Ωστόσο, οι αναγκαίες διατάξεις για τη διαχείριση και τον έλεγχο του καθεστώτος πριμοδότησης συνεχίζουν να εφαρμόζονται όσον αφορά τη συγκομιδή 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 6 Οκτωβρίου 2005.
      
         
            Για το Συμβούλιο
         
         
            Ο Πρόεδρος
         
         A. DARLING
         
      
   
   
      (1)  Γνώμη που διατυπώθηκε στις 6 Σεπτεμβρίου 2005 (δεν δημοσιεύθηκε ακόμη στην Επίσημη Εφημερίδα).
   
      (2)  Γνώμη που διατυπώθηκε στις 28 Σεπτεμβρίου 2005 (δεν δημοσιεύθηκε ακόμη στην Επίσημη Εφημερίδα).
   
      (3)  ΕΕ L 215 της 30.7.1992, σ. 70· κανονισμός όπως τροποποιήθηκε τελευταία από τον κανονισμό (ΕΚ) αριθ. 2319/2003 (ΕΕ L 345 της 31.12.2003, σ. 17).
   
      (4)  ΕΕ L 270 της 21.10.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 118/2005 της Επιτροπής (ΕΕ L 24 της 27.1.2005, σ. 15).